เรื่องร้องเรียน: ขยะในซอยสีหบุรานุกิจ11 เจ้าหน้าที่ไม่มาเก็บ จนมีกลิ่นเหม็นเน่า ล้นถัง ซึ่งปัญหาดังกล่วทำให้มีหนูและแมลงสาบมากินเศษอาหาร เคยแจ้งร้องเรียนไปแล้วปัญหาดังกล่าวก็ยังคงเหมือนเดิม แก้ไขไม่ได้เหรอครับ ติดขัดตรงไหนแจ้งท่านผู้ว่า กทม ไปเลยเมื่อก่อนมาเก็บทุกวันแต่เดี๋ยวนี้ต้องรอสามวันทำไมทำงานแย่ลง ในซอยนี้มีหอพักหลายที่ขยะมีปริมาณมาก เจ้าหน้าที่ก็ทราบปัญหาแต่ก็ไม่แก้ไข
การดำเนินการของเจ้าหน้าที่: สำนักงานเขตมีนบุรี โดยฝ่ายรักษาความสะอาดฯ ขอเรียนแจ้งว่าปกติกำหนดการจัดเก็บขยะบริเวณซอยย่อยถนนสีหบุรานุกิจ เป็นทุกวันอังคารและวันเสาร์ ในช่วงเวลา 03.00-05.00 น. แต่เนื่องจากปัจจุบันปริมาณขยะบริเวณดังกล่าวมีจำนวนมาก ซึ่งรถขยะไม่สามารถจัดเก็บได้หมดทั้งซอยในแต่ละรอบการจัดเก็บ จึงได้เพิ่มจำนวนรอบการจัดเก็บและปรับเปลี่ยนวันในการจัดเก็บเพื่อให้สามารถจัดเก็บขยะบริเวณดังกล่าวได้หมดในแต่ละรอบ โดยได้กำหนดวันเข้าจัดเก็บทั้งหมด 3 ครั้ง ต่อสัปดาห์ คือวันจันทร์ วันพุธ และวันศุกร์ ช่วงเวลาตั้งแต่ 03.00-05.00 น. ทั้งนี้ขอความร่วมมือประชาชนช่วยกันคัดแยกขยะ ไม่เทรวมเศษอาหารกับขยะประเภทอื่นๆ เพื่อให้จำนวนปริมาณขยะในการจัดเก็บลดน้อยลง
ความเห็นของผู้แจ้ง: เจ้าหน้าที่ไม่ได้มาเก็บจากรูปที่ส่งมาไปเก็บซอยข้างเคียงคือสีหบุรานุกิจ13 แต่ที่ร้องเรียนคือสีหบุรานุกิจ11 (action ผิดซอย) 2.ที่ร้องเรียนคือเจ้าหน้าที่ปล่อยให้ขยะทิ้งไว้หลายวันถึงจะมาเก็บทำให้มีกลิ่นเหม็นและดูสกปรกไม่เรียบร้อยทำให้เกิดปัญหาคือหนูและแมลงสาบมากินเศษอาหารทางเราใช้กรงดักไปยี่สิบกว่าตัวแล้ว สรุปคืออยากให้ กทม.มาเก็บทุกวันเหมือนเมื่อก่อนนี้
พื้นที่: แขวงมีนบุรี เขตมีนบุรี กรุงเทพมหานคร